
[bookmark: _GoBack]‘Mae dysgu yn greadigol trwy’r celfyddydau yn medru darparu dysgwyr gyda’r sgiliau sydd ei hangen am fywyd yn yr ugeinfed ganrif.’ (Cyngor Celfyddydau Cymru 2017). 
Yr hyn ag golygir wrth drafod creadigrwydd yw ffordd aml-agweddog i unigolion mynegi ei hunain yn rhydd gan ddefnyddio dychymyg nhw eu hunain ac i feithrin ar y ffordd o feddwl er mwyn creu syniadau sy’n adlewyrchu unigrywiaeth a gwreiddioldeb. Yn ychwanegol, mae’r profiadau a’r amgylcheddau y mae’r plant yn eu derbyn yn llunio’r creadigrwydd ond nid yw’r system addysg yn ei werthfawrogi. Credwyd yn ddamcaniaethau gan Vygotsky a Bruner bod creadigrwydd yn ‘cynnig cyfleoedd i blant profi a defnyddio’ ond hefyd yn ‘ffordd o gynorthwyo’r plant wrth greu ystyr i’r byd sydd o’i gwmpas.’ Credwyd hefyd bod yr ‘amgylchedd a phrofiadau mae unigolion wedi derbyn yn nodweddion trosglwyddadwy i’w lefel o greadigrwydd.’ (Vygotsky 1962, Bruner 1996) Nodwyd o fewn erthygl, barn am greadigrwydd gan Malaguzzi lle awgryma bod profiadau wrth wraidd y creadigrwydd. Noda ef
 ‘creativity seems to emerge from multiple experiences coupled with a well supported 
 development of personal resources including a sense of freedom to venture beyond
 the unknown.’ (1998) 
I’r gwrthwyneb awgrymwyd yn llyfr gan Margret Boden bod ‘creadigrwydd yn bos, paradocs ac mae rhai o’r farn, bod creadigrwydd yn ddirgelwch wrth ddiffinio.’ (1996) Yn ogystal â barn wrthwynebol Boden, dadleua Lowenfeld hefyd gyda barn Vytgotsky a Bruner gan ddweud bod y ‘darluniau a marciau y mae’r plant yn gwneud ddim yn dibynnu ar gymdeithas drosglwyddadwy. ‘(Lowenfeld, 1947) Wrth drafod pam mae angen ddysgu yn greadigol o fewn ysgolion a beth yn union yw gwerth creadigrwydd mae creadigrwydd yn perthyn i bob unigolyn ac y mae defnyddio’r creadigrwydd yn fodd i blant ddangos eu doniau a phrofi profiadau gwahanol o fewn y meysydd. Atgyfnerthwyd yn clip fideo gan Robinson bod ‘creadigrwydd yn agored i bawb ac yn fodd i athrawon gweld cyfoeth medrau creadigol y plant.’ (Do Schools Kill Creativity, 2006). Er hyn, dadleua Garnder gyda barn Robinson gan nodi mai dim ond rhai pobl yn unig sydd â doniau creadigol.
Yn ogystal â dysgu creadigol o fewn ysgolion mae amryw o elfennau pwysig i’w gynnwys ac un ohonynt yn enwedig i ni fel Cymro neu Gymraes Gymreig yw’r Cwricwlwm Cymreig. Cynhwysa’r Cwricwlwm hon amryw o sgiliau ychwanegol ond fuddiol sy’n cael ei dargedu’n benodol ar addysgu’r plant am y wlad maen nhw’n byw ynddo. O ddarllen y frawddeg hwn daw pwysigrwydd o addysgu’r Cwricwlwm Cymreig yn elfen hanfodol. Cynhwysa’r dogfen yr elfennau dysgu o ddiwylliannau, amgylcheddau ac am hanes Cymru fel gwlad ond hefyd yn hyrwyddo dysgu am broffil economaidd Cymru ac am yr iaith Gymraeg. Awgrymwyd y ddogfen ei hun gan ACCAC y pwysigrwydd o gynnwys y Cwricwlwm Cymreig yn rhan o’n haddysgu gan nodi ‘bydd ei ofynion yn helpu disgyblion i ddeall beth sy’n wahanol am fywyd yng Nghymru, i ddathlu amrywiaeth ac i gael gwir deimlad o berthyn.’ (Datblygu'r Cwricwlwm Cymreig, 2003:4)
Yn y traethawd hwn bwriadaf drafod y pwysigrwydd o ddysgu ac addysgu trwy’r celfyddydau gweledol a chreadigol gan ddefnyddio arteffact o ddiwylliant Cymreig bydd yn addas i athrawon ysbrydoli disgyblion wrth ddysgu.

Pam mae’r celfyddydau yn bwysig?
O fewn y cwricwlwm ar hyn o bryd mae’r celfyddydau mynegiannol yn air cyfunol ar gyfer y pynciau addysg gorfforol, celf, cerddoriaeth, dylunio a thechnoleg, drama a ffilm ond tybed beth yw pwysigrwydd o gael y celfyddydau yn rhan o system addysg y plant. Awgrywyd yn llyfr gan Linda Pound ‘mai nid dim ond y celfyddydau sydd i ystyried wrth drafod creadigrwydd ond mae’n rhan o bob maes ymdrechu disgyblion’ (Pound, 2008). Daw dysgu gan ddefnyddio’r celfyddydau felly yn bwysig gan ei fod yn agor drysau i ddisgyblion wrth gynnig amrywiaeth o gyfleoedd gwahanol o rhan lles ac emosiynau ond hefyd yn cynnig cyfleoedd o fewn agweddau gwahanol gan ei alluogi i fynegi eu creadigrwydd a’i frwdfrydedd mewn amryw o bynciau gwahanol. Yn ogystal â hyn mae’n cynnig ystod o gyfleoedd i athrawon cynllunio gwersi sy’n galluogi’r plant mentro y tu fewn a thu allan i’r ystafell ddosbarth. Yn ôl yr Athro Graham Donaldson yn ei adroddiad ‘Dyfodol Llwyddiannus’ bydd Maes Dysgu a Phrofiad y Celfyddydau Mynegiannol yn adeiladu a chynyddu potensial y disgyblion i gyrraedd pedwar diben allweddol a hynny yw ‘dysgwyr uchelgeisiol a galluog, cyfranwyr mentrus a chreadigol, dinasyddion egwyddorol a gwybodus ac unigolion iach a hyderus.’ (2015:44) O hyn felly, mae cael y celfyddydau yn rhan o’r system addysg yn allweddol. I ehangu ar hyn er bod Donaldson yn credu bod dysgu trwy’r celfyddydau mynegiannol yn medru cael effaith ar ddatblygiad y plentyn. I’r gwrthwyneb dadleua Estyn ‘nid oes digon o hyfforddiant a chymorth ar gael i helpu athrawon i ddatblygu’r haddysgu yn y celfyddydau creadigol.’ (Arfer orau mewn addysgu a dysgu yn y celfyddydau creadigol yng Nghyfnod Allweddol 2, 2015:3) Codir hyn y cwestiwn felly, gan bwyso a mesur atebion, a yw hi’n bosib i ddisgyblion cyrraedd pedwar diben adroddiad Donaldson os nad oes digon o gymorth ar gael i athrawon er mwyn trosglwyddo gwersi effeithiol wrth drin a’r celfyddydau. Amlyga hyn y pwysigrwydd o sicrhau trosglwyddiad effeithiol o wersi a phrofiadau celfyddydau gan ddywed Yr Athro Dai Smith ‘bydd creadigrwydd neu fod yn agored i gaffael gwybodaeth newydd a sgiliau arloesol yn llunio ein byd yn wahanol i unrhyw rym arall y gellir ei ddychmygu.’ (Llywodraeth Cymru: Dysgu Creadigol Drwy’r Celfyddydau, Cynllun Gweithredu ar gyfer Cymru 2015:5) O ganlyniad i’r datganiad hyn felly mae’n amlwg bod trosglwyddo gwersi'r celfyddydau yn bwysig gan mai’r sgiliau a’r profiadau creadigol mae’r disgyblion yn derbyn sy’n mynd i fod yn fuddiol ar gyfer eu dyfodol. Wrth gynnwys y celfyddydau mynegiannol bydd pob unigolyn yn cael cyfle i ddangos ei gwahanol ddoniau. Yn amlwg mae pob plentyn yn wahanol ac mae gan bob unigolyn ddoniau gwahanol ai hynny drwy brofi llwyddiant wrth ddysgu’r ieithoedd, gwyddoniaeth, mathemateg neu unrhyw bwnc sy’n deillio o’r celfyddydau. Heb os nac oni bai ddylai gwaith pob plentyn cael i werthfawrogi a’i chlodfori. Cefais y fraint o weld drosglwyddiad effeithiol o hwn wrth arsylwi gwersi celfyddydau myneiannol yn fy ysgol profiad addysgol proffesiynnol. Byddai darnau o waith yn cael i ddangos i bob grŵp er mwyn ei glodfori. I ychwanegu at y pwynt hwn mae Lesley Buttersworth o’i erthygl ‘The importance and value of art, craft and design,’ yn awgrymu bod gan y pynciau dylunio a thechnoleg a chelf rhan annatod yng nghanol y pynciau craidd megis gwyddoniaeth a mathemateg.’ (2017) I’r gwrthwyneb ceir awgrym gan Marcus Owen bod ysgolion ddim yn cyflawni datganiad Lesley Buttersworth gan nad yw ysgolion yn dathlu gwaith creadigol disgyblion fel y bydden nhw’n dathlu gwaith iaith, gwyddoniaeth neu fathemateg y plant. Lluniwyd llun gan Marcus Owen sydd yn adlewyrchu'r ffordd y mae ysgolion yn dathlu gwaith y disgyblion sy’n cyflawni orau o fewn pynciau craidd ond nid yn y pynciau creadigol. (Gwelir atodiad 1.) Cytuna Ken Robinson gyda barn Marcus Owen gan ddywed ef fod ‘creadigrwydd yr un mor bwysig o fewn addysg â llythrennedd ond nad yw’r system yn trin y ddau gyda’r un statws.’ (Fideo Ted Talks). Yn ogystal dadleua Beng Huat See gyda datganiad Lesley Buttersworth hefyd gan ddatganu yn ei herthygl ‘nad oes unrhyw dystiolaeth i ddangos bod ymgysylltiad yn y celfyddydau gweledol a chreadigol yn gwella perfformiadau academaidd.’ (See, 2015.) 
Yn ychwanegol i’r buddion a soniais am uchod mae’r celfyddydau hefyd yn rhoi cyfleoedd i athrawon ddysgu yn drawsgwricwlaidd. Dysgu trawsgwricwlaidd yw’r ffordd o addysgu trwy gyfuno sgiliau, agweddau, gwerthoedd a chynnwys pynciau mewn mwy nag un maes ar y tro a byddaf yn manteisio ar y cyfle hwn wrth ystyried y gweithgareddau yr wyf wedi cynnwys fel rhan o’r traethawd hwn. Awgrymwyd yn llyfr Cross Curricular Learning 3-14 oed gan Jonathan Barnes ‘dylai dysgu trawsgwricwlaidd fod yn rhan hanfodol o’r cwricwlwm o bob ysgol.’ (Barnes, 2015:11) Amlyga hyn felly pam mae ei lyfr yn annog i benaethiaid ac athrawon i ddysgu’n drawsgwricwlaidd yn yr ystafell ddosbarth gan fod yr allu i drosglwyddo amryw o sgiliau ychwanegol a gwerthoedd i’r disgyblion ar draws ystod o bynciau yn elfen fuddiol iawn. Er hyn mae lle i dybio a oes unrhyw anfanteision yn perthyn i ddysgu yn drawsgwricwlaidd hefyd. 

Beth yw’r arteffact a pam cafodd yr arteffact i ddewis?
Soniais ar ddechrau’r traethawd mai bwriad y traethawd hwn yw i drafod pwysigrwydd o ddysgu ac addysgu trwy’r celfyddydau gan ddefnyddio arteffact o ddiwylliant Cymreig. Ar gyfer arteffact rydw i wedi penderfynu defnyddio cofeb filwrol a lleolir yn nhref Caerfyrddin. (Gwleir atodiad 2) Mae tref Caerfyrddin yn diferu hanes milwrol cyfoethog a chredaf felly bod defnyddio’r arteffact hwn yn ffordd effeithiol wrth hyrwyddo gwir bwrpas y Cwricwlwm Cymreig o fewn ysgolion a hynny yw i ‘helpu disgyblion i ddeall a dathlu ansawdd penodol byw a dysgu yng Nghymru yn yr unfed ganrif ar hugain, i nodi eu hymdeimlad hwy eu hunain o Gymreictod ac i wir deimlo eu bod yn perthyn i’w cymuned leol a’u gwlad.’(Datblygu’r Cwricwlwm Cymreig 2003:2). Pwrpas y gofeb hon yw i gofio am y filwyr o Sir Gaerfyrddin a’i ddewrder wrth iddynt amddiffyn ac ymladd dros ein gwlad ni yn ystod y Rhyfel Byd Cyntaf ond hefyd mae’n ffordd argyhoeddedig o gyhoeddi ein bod ni fel cenedl byth yn mynd i anghofio’r hyn ag aberthodd pob milwr ar ein cyfer. Cafodd y gofeb hon ei osod yng Nghaerfyrddin yn 1922 ond cafodd i gerflunio gan gerflunydd Cymreig Syr William Goscombe John. Cafodd Syr William Goscombe John ei eni yn 1860 yng Nghanton, Caerdydd a buodd i farw yn Llundain ar y bymthegfed o Ragfyr 1952. Daeth ef yn adnabyddus oherwydd ei waith gerflunio arbennig. Ar ddechrau ei yrfa mynychodd ef Ysgol Gelf Caerdydd ond yn dilyn hyn penderfynodd astudio yn Ysgol Celf Dinasoedd ag Urddau yn Llundain. Wrth bwyso a mesur pa arteffact i ddefnyddio penderfynais ddefnyddio’r arteffact hon gan ei fod yn gysylltiedig â fy nghefndir teuluol. Yn ystod y Rhyfel Byd Cyntaf buodd fy hen dad-cu yn filwr dros Sir Gaerfyrddin ac ar ôl iddo gael i ladd allan yn brwydro cafodd ef i glodfori gan dderbyn y rhyddfraint dros Gaerfyrddin. O hyn felly daw yn amlwg bod y Rhyfel Byd Cyntaf a’r gofeb hon yn chwarae rhan allweddol o fewn hanes y teulu. I ehangu ar y rheswm hwn penderfynais ddefnyddio’r gofeb hefyd gan ei fod yn amlygu digwyddiad hanesyddol sy’n gyfrifol am lunio’r byd yr ydym yn byw ynddo heddiw. O ganlyniad felly mae’r angen personol i mi bwysleisio’r pwysigrwydd o beidio ag anghofio’r hyn a ddigwyddodd a’r hyn ag aberthodd y milwyr yn neges allweddol i drosglwyddo i bob cenhedlaeth yn ei thro. Y perygl fwyaf, yn enwedig wrth fyw yn yr unfed ganrif ar hugain gyda’r amryw o ddigwyddiadau annisgwyl sy’n digwydd o’n gwmpas pob dydd yw anghofio am wreiddiau hanesyddol y byd megis y Rhyfel Byd Cyntaf ac felly penderfynais ddefnyddio’r gofeb a’r thema hon er mwyn sicrhau bod y genhedlaeth nesaf o blant yn ymwybodol ac yn cofio’r hyn sydd wedi digwydd yn y gorffennol, yn yr un modd maen nhw’n dysgu am yr hyn sydd yn y presennol. Deillia mesur helaeth o fuddion wrth ddefnyddio arteffactau lleol i gynyddu ymwybyddiaeth y plant o’r hyn sydd o’i gwmpas yn yr ardaloedd lleol. Mae bod yn Gymro neu Gymraes yn golygu ein bod ni’n dysgu am yr iaith, yn dysgu am ddigwyddiadau'r gorffennol ond hefyd yn dysgu am yr hyn sydd o’n gwmpas. I’r gwrthwyneb dadleua Kevin Smith yn ei lyfr er mwyn i ni, i gyd, ymdeimlo a theimlo’n rhan o Gymru mae angen ‘gofyn cwestiynau gwahanol megis beth yw bod yn Gymro/Cymraes,’ cyn ddysgu am yr elfennau uchod ond yn ychwanegol yn ei farn ef ‘nid yw’r cwricwlwm yn annog digon o hwn.’ (Curriculum, Cutlture And Citizenship Education In Wales 2016.)

Gweithgaredd 1: 
Gan ddefnyddio’r celfyddydau gweledol a chreadigol rydw i wedi penderfynu ar dri gweithgaredd gwahanol sy’n gysylltiedig â’r arteffact bydd yn addas er mwyn ysbrydoli disgyblion o fewn cyfnod allweddol dau wrth ddysgu. Dwi wedi penderfynu seilio’r gweithgareddau gan ddefnyddio’r pynciau Celf, Cerddoriaeth a Dylunio a Thechnoleg. Penderfynais defnyddio un weithgaredd o bob un o’r pynciau uchod gan awgrymwyd yn llyfr gan Schiller theori Gardner ‘mai’r cam nesaf ar gyfer disgyblion sy’n dysgu am y celfyddydau mynegiannol yw i brofi amrywiaeth o gyfleoedd a phrofiadau gwahanol o fewn pob agwedd o’r celfyddydau.’ (Issues in Expressive Arts Curriculum for Early Childhood, 1996.) Cryfheuodd Eisner fy mhenderfyniad o ddewis un weithgaredd o bob un o’r pynciau uchod hefyd gan ddweud bod ‘profiadau gyda amrywiaeth o gyfryngau yn ysgogi ac yn ysbrydoli’r plant wrth ddysgu’ (1991) 
Y gweithgaredd cyntaf yr wyf wedi penderfynu defnyddio yw gweithgaredd Celf a Dylunio. Er mwyn cychwyn y wers byddwn ni fel dosbarth fel rhan o’r cyflwyniad yn edrych ar yr arlunydd Kyffin Williams sef arlunydd o Gymru. Sir John ‘Kyffin’ Williams yw arlunydd a gafodd i eni ar y nawfed o Fai 1918 ym Mhwllfanogl sydd wedi ei leoli yn Ynys Môn a buodd i farw ar y cyntaf o Fedi 2006. Fe ddaeth yn adnabyddus o’i waith paentio oedd yn cael i ysbrydoli gan dirweddau a thiroedd fferm Gymreig. Astudiodd ef yn Ysgol Celf Gain yn Llundain yn 1941 er gwaethaf anawsterau academaidd. Gan edrych ar ei waith ef mewn dyfnder mae hyn yn hybu’r agwedd ddiwylliannol o’r Cwricwlwm Cymreig yn y dosbarth a’r sgil yn benodol o 
‘archwilio’r celfyddydau creadigol a mynegiannol yng Nghymru a’r traddodiad 
Celtaidd ehangach; llenyddiaeth, cerddoriaeth, celf, crefft, dawns a chwaraeon 
tarddiadol a chyfoes.’ (2003:4) 
Bydd hyn yn rhoi cyfle i’r plant ddod yn fwy ymwybodol o enwogion Cymreig a’r gwaith sydd o’u cwmpas. O ran gweithgaredd byddwn yn edrych ar un o luniau Kyffin Williams yn benodol a hynny yw ‘Rhwng Dwy Afon Cyffylliog/Hendre’ ac yn edrych ar wahanol dechnegau celf mae e’n defnyddio yn ei waith. (Gwleir Atodiad 3). Penderfynais ar y llun hwn gan ei fod yn adlewyrchu amryw o dechnegau paentio megis tôn, gwead, patrwm a chysgodion ac yn amlwg mae’r technegau hyn yn rhan allweddol o ddealltwriaeth disgyblion cyfnod allweddol 2 wrth iddyn nhw ddatblygu eu sgiliau celfyddydol. Er mai waith celf sydd o dan sylw mae gan y celfyddydau potensial o gyfoethogi pynciau eraill sef cerddoriaeth yn y cyd-destun hwn gan fod y geiriau uchod megis gwead a phatrwm yn perthyn i’r elfennau cerddorol sydd angen ystyried wrth addysgu cerddoriaeth i’r disgyblion. Ar ôl cofnodi’r amryw o dechnegau gwahanol, ar gyfer y prif weithgaredd, bydd y plant fel unigolion yn mynd ati i ymarfer yr ystod o dechnegau gan ddefnyddio dychymyg nhw eu hunain i greu llun sy’n adlewyrchu naill ai erchyllterau’r rhyfel neu ddewrder y milwyr yn ystod y Rhyfel Byd Cyntaf. Ceir cyfle i ddewis ystod o ddefnyddiau i ymarfer y technegau megis paent, sialc, penisiliau lliw ac ati. Byddaf yn manteisio ar y cyfle o ddangos syniadau i’r disgyblion er mwyn sbarduno syniadau ond ni fydd y dysgwyr yn efelychu'r lluniau. I gloi’r wers byddaf yn defnyddio ffyn lolipop er mwyn arddangos enghreifftiau o waith y plant ac yna byddaf yn rhoi digon o amser meddwl i weddill y dosbarth o fewn grwpiau i benderfynu ar ddwy seren a dymuniad ar gyfer y darn o waith. Dadleua Black a Wiliam bod dwy seren ddim yn digon wrth asesu gwaith, er hyn, o fy mhrofiadau i hyd yn hyn o fewn ysgolion dwy seren maent yn eu defnyddio. (Inside the Black Box, 2001) Dywedwyd yn nhogfen Celf cyfnod allweddol 2 gan Llywodraeth Cymru bod angen i ddisgyblion cael cyfle i gyflawni tri phrif elfen o gelf sef deall, ymchwilio a gwneud. Wrth gynnal y gweithgaredd hwn rwy’n annog o leiaf un sgil o bob un o’r cyfleodd hyn. O ran deall mae’r disgyblion yn cael eu ‘hysgogi a’u hysbrydoli gan: artistiaid, crefftwyr a dylunwyr eraill, gwaith celf a chrefft a dylunio lleol a Cymreig,’ o ran ymchwilio maen nhw’n cael y cyfle i ‘ddethol a chofnodi ar sail: gwaith arsylwi ac o’r dychymyg’ ac o ran gwneud bydd y disgyblion yn datblygu’r sgil o ‘archwilio, arbrofi a chymhwyso elfennau iaith weledol, gyffyrddol a synhwyraidd celf, crefft a dylunio’ megis tôn, gwead a phatrwm. (Cwricwlwm Cyfnod Allweddol 2 Celf a Dylunio 2008:12-13). O ganlyniad felly bydd y gweithgaredd hwn yn magu llawer o sgiliau allweddol a throsglwyddadwy sy’n galw am greadigrwydd a syniadau gwreiddiol a ddychmygus y disgyblion. Yn ôl Art Costa sef y dyn cyntaf i feddwl am ‘Arferion Meddwl’ sef un deg chwe ffordd o ddatrys problemau, mae bod yn ddychmygus yn un ohonynt.

Gweithgaredd 2: 
Yr ail weithgaredd sydd gennyf yw weithgaredd Cerddoriaeth. Dywedwyd o fewn erthygl gan Susan Hallam mai un o fuddion cerddoriaeth yw bod ‘sgiliau symud cydlynol yn cael i ddatblygu wrth ddysgu i chwarae offerynnau.’ (The Power of Music: it’s impact on the intellectual, social and personal development of children and young people. 2010:281) Wrth ddarllen y rhan hwn penderfynais byddai cynllunio weithgaredd sy’n defnyddio offerynnau yn un fanteisiol iawn. Cynhwysa’r gweithgaredd yr angen i allu greu stori o orymdaith i’r frwydr o’r ffosydd gan ddefnyddio offeryniaeth i gyfansoddi atmosffer amrywiol yr orymdaith. Bydd y disgyblion yn derbyn sgôr graffeg gyda lluniau o rannau gwahanol y frwydr e.e llun o filwyr yn dringo o’r ffosydd ac yna yn penderfynu wrth gydweithio fel grŵp pa offeryniaeth byddai’n well defnyddio.  I gychwyn y wers byddaf yn cynorthwyo’r disgyblion wrth feddwl am ba offeryniaeth i ddefnyddio ac i wneud hyn byddwn yn edrych ar gyfansoddiad gan gyfansoddwr sef Ivor Novello. Cafwyd Ivor Novello, David Ivor Davies yn wreiddiol sef cyfansoddwr Cymreig ei eni ar y pymthegfed o Ionawr 1893 yng Nghaerdydd. Daeth Ivor Novello yn enwog am ei gyfansoddiadau a’i actio, daeth i’r brig yn yr ugeinfed ganrif ond buodd i farw ar y chweched o Fawrth 1951. Derbyniwyd ef addysg breifat wrth fyw yng Nghaerdydd ac yna aeth ymlaen i astudio cytgord a gwrthbwynt yng ngholeg yng Nghaerloyw. Yn rhan o’r gweithgaredd byddwn yn edrych ar un cyfansoddiad gan y cyfansoddwr yn benodol a hynny yw ‘Valley of Song – The Great War.’ (Gwelir atodiad 4) Wrth edrych ar ei waith ef yn benodol mae’n annog yr agwedd hanesyddol o’r Cwricwlwm Cymreig a’r sgil yn benodol o:
‘Deall sut mae bywydau a chymdogaethau wedi’u llunio gan y gorffennol, drwy 
ddysgu am hanes Cymru, a’i hagweddau gwleidyddol, economaidd, cymdeithasol
ac economiadd.’ (Datblygu’r Cwriwclwm Cymreig, 2003:5)
Yn ogystal â gwrando ar y cyfansoddiad byddaf hefyd yn tynnu sylw’r disgyblion at yr wyth elfen benodol o gerdd megis traw, cyflymder, parhad ac ati. Mae defnyddio’r elfennau cerddorol yn enwedig o dan y thema Rhyfel Byd Cyntaf yn ffordd o ddatblygu gwaith llythrennedd y disgyblion hefyd. O dan y thema hon, perthnasau amryw o eiriau anghyfarwydd megis dymchwel neu erchyllterau ac yn amlwg fel athrawes byddaf yn esbonio pob gair anghyfarwydd i’r plant ond tybed felly a yw’r disgyblion gwir yn deall sylfaen y gair heb weld y gair yn cael i gyfleu o fewn lluniau neu ddarn cerddorol. O hyn felly penderfynais y byddai defnyddio offerynnau i gyfleu atmosffer gwahanol y rhyfel yn dyfnhau'r dysgu. Gan edrych ar y cyfansoddiad yma sy’n cynnwys lluniau o’r milwyr yn symud yn ystod y frwydr mae’n rhoi syniad i’r disgyblion o sut oedd fywydau yn cael i fyw yn ystod y Rhyfel Byd Cyntaf. Cynorthwya hyn hefyd wrth roi’r cyfle i ddisgyblion gwrando ar sut y mae Ivor Novello yn defnyddio’r offeryniaeth yn ei ddarn ef.
Bydd y prif weithgaredd o gyfansoddi stori yn cymryd lle o fewn grwpiau a bydd pob grŵp yn perfformio’r stori i’r dosbarth ac yn cael i ffilmio. Defnyddia’r gweithgaredd felly'r fframwaith cymhwysedd digidol a hynny yw’r ‘llinyn: cynhyrchu, elfen:creu a’r sgil o greu, casglu a chyfuno ystod o destun, delwedd, sain, animeiddiad a fideo at ddibenion penodol.’ (Dogfen Fframwaith Cymhwysedd Digidol 2016). Bydd y disgyblion yn mynd ati i drafod pa deimladau sydd angen cael i gynnwys yn y stori, pa offeryniaeth sy’n medru creu atmosfferau gwahanol ond hefyd pa fath o symudiadau oedd y milwyr yn gwneud wrth orymdeithio o’r ffosydd i’r frwydr. I gloi'r wers byddaf yn rhannu’r recordiau allan i bob grŵp gan sicrhau nad yw un grŵp yn derbyn recordiad nhw ac yna bydd angen i’r grwpiau marcio’r perfformiad y maen nhw wedi ei dderbyn yn erbyn y meini prawf llwyddiant. Atega’r cwricwlwm Cerddoriaeth yng Nghyfnod Allweddol 2  tair rhan allweddol wrth ddatblygu sgiliau cerddorol a hynny yw perfformio, cyfansoddi a gwerthuso. Deillia un sgil o bob un agwedd wrth i ddisgyblion gymryd rhan yn y gweithgaredd hwn. O ran perfformio byddan nhw’n datblygu’r sgil o ‘chwarae offerynnau, gan ddefnyddio technegau chwarae priodol a dangos deheurwydd cynyddol a rheolaeth gynyddol ar sain,’ y sgil o ‘greu cerddoriaeth yn fyrfyfyr, cyfansoddi a threfnu cerddoriaeth trwy gyfleu syniadau ac emosiynau trwy gerddoriaeth’ o’r elfen cyfansoddi ac yn olaf ar gyfer gwerthuso byddan nhw’n cyflawni’r sgil o ‘wrando ar gerddoriaeth a’i gwerthuso trwy adnabod a disgrifio nodweddion cerddorol.’

Gweithgaredd 3: 
Y gweithgaredd olaf yr wyf wedi penderfynu ar yw gweithgaredd Dylunio a Thechnoleg. Cyn mynd ati i ail-greu’r gofeb byddwn yn edrych ar gefndir y cerflunydd fel rhan o’r cyflwyniad. Cerflunydd Cymreig sef Sir William Goscombe John oedd yn gyfrifol am y gofeb hon fel y soniais yn rhan o’r wybodaeth gychwynnol y traethawd hwn ac felly byddwn yn edrych ar ei waith a’i gefndir er mwyn sbarduno syniadau'r disgyblion ond hefyd i wneud cysylltiad rhwng ef a Chymru. Byddaf yn manteisio ar adael y plant i gael mesur helaeth o brofiadau gan gynnwys defnyddio amryw o gyfarpar cerflunio er mwyn ail-greu’r gofeb. Cryfheuodd Malaguzzi fy mhenderfyniad o feddwl am y gweithgaredd hwn gan awgrymu
 ‘The wider the range of possibilites we offer the children, the more 
 intense will be their motivatuin and the richer their expeiences.’ (Malaguzzi 1993)
Y prif weithgaredd bydd ail-greu’r gofeb gan ddefnyddio clai. Bydd y disgyblion yn medru defnyddio amryw o dechnegau i weithio clai ond hefyd yn manteisio ar gyfleoedd i ddefnyddio amryw o gyfarpar cerflunio er mwyn creu’r gofeb 3D. I ddod a’r wers i ben byddaf yn annog i ddisgyblion defnyddio’r strategaeth goleuadau traffig gan ofyn iddyn nhw osod eu henwau sef y ffyn lolipop a’i osod mewn naill ai cwpan coch, oren neu wyrdd. Cynhwysa’r cwricwlwm Dylunio a Thechnoleg dwy elfen y dylai disgyblion datblygu a hynny yw dylunio a gwneud. O fewn y ddwy elfen hyn maent yn datblygu’r sgiliau o ‘datblygu a chyfleu eu syniadau dylunio mewn amrywiaeth o ffyrdd, gan ddefnyddio TGCh a modelau lle bo hynny’n briodol,’ a hefyd ‘mesur, marcio, torri, siapio, uno, pwyso a chymysgu ystod o ddefnyddio a chynhwysion, gan ddefnyddio offer, cyfarpar a thechnegau priodol.’ (Cwricwlwm Cyfnod Allweddol 2 Dylunio a Thechnoleg, 2008:14) Yn ychwanegol maent hefyd yn cyflwyno’r sgil o ystyried yr agweddau o iechyd a diogelwch sydd angen gweithredu wrth ddefnyddio’r cyfarpar. 
Yn ogystal ag ehangu profiadau’r disgyblion byddaf hefyd yn manteisio ar y cyfle o hyrwyddo dysgu trawsgwricwlaidd. Yn rhan o’r gweithgaredd hon teimlaf byddai defnyddio sgiliau rhifyddol yn fanteisiol iawn. Bydd y disgyblion yn defnyddio sgiliau rhifedd yn rhan o’r gweithgaredd hwn gan gynllunio cyn creu’r gofeb ac yn nodi hyd, lled, perimedr ac arwynebedd y gofeb gan sicrhau fod y maint o fewn rheswm. (Gwelir atodiad 5.) Wrth weithredu’r profiad yma datblyga hyn y ‘llinyn: defnyddio sgiliau mesur, elfen: hyd/pwysau/màs/cynhwysedd a’r sgil o fesur a chyfrifo perimedrau.’ (Rhaglen Astudio ar gyfer Mathemateg Cyfnodau Allweddol 2-4, 2016:5) O ganlyniad felly atgyfnertha’r gweithgaredd hon amrywiaeth o sgiliau hanfodol a ddefnyddiol. 

Casgliad: 
I gloi felly, wrth drafod creadigrwydd ac oes mewn gwirionedd modd o ddiffinio creadigrwydd y casgliad yw bod pob un unigolyn yn nodi barn wahanol tuag at beth yn union yw creadigrwydd ac yn amlwg mae gan bawb yr hawl i fynegi ei barn ond o ganlyniad wrth bwyso a mesur ymatebion wrth drafod a diffinio creadigrwydd daw yn amlwg bod hyn yn dibynnu ar farn bersonol ond hefyd yn dibynnu ar brofiadau ac amgylcheddau maent wedi eu derbyn fel unigolion. 
Wrth ddewis arteffact Cymreig fel sbardun i’r traethawd hwn mae’r gwerthoedd a sgiliau ychwanegol mae’r disgyblion wedi meddu arnynt yn anghredadwy a ddaw yn amlwg felly bod datblygu’r Cwricwlwm Cymreig yn ddylanwadol iawn. Ceir adlais o bwysigrwydd teimlo perthynas i le annatod yn rhan o gerdd Gwyn Thomas sef ‘Yma y mae fy lle,’ nid oes unman yn debyg i’r lle yr ydym yn byw ynddo ac wrth fanteisio ar ddefnyddio nodweddion Cymreig yn rhan o wersi ein cenedlaethau mae’n fanteisiol i’r plant ddysgu am Gymru. O ganlyniad wrth drafod pwysigrwydd y Cwricwlwm Cymreig mae’n ddylanwadol iawn ar addysg y disgyblion a cheir adlais o’r bwysigrwydd hyn gan awgrymwyd mewn dogfen gan Estyn ‘bod y Cwricwlwm Cymreig yn cael dylanwad positif ar ddarpariaethau addysgol.’ (Y Cwricwlwm Cymreig: dimensiwn Cymreig y cwricwlwm yng Nghymru: arfer dda mewn addysgu a dysgu 2001) 
Manteisiaf ar y cyfle i ddysgu yn drawsgwricwlaidd wrth gynnwys y gweithgareddau uchod ac yn sgil y drafodaeth ar fanteision ac anfanteision dysgu yn drawsgwricwlaidd mae’n amlwg bod y disgyblion yn medru datblygu ystod o werthoedd, sgiliau a chynnwys y cwricwlwm o dan un pwnc ond hefyd cynhwysa’r gweithgareddau cyfleoedd i ddisgyblion dangos dealltwriaeth am un thema ond o fewn amrywiaeth o bynciau gwahanol. Er hyn a yw’r cymysgedd hwn yn medru drysu’r plant. Adleisir yn llyfr gan Jonathan Barnes ddatganiad dadleuol i’r ddatganiad agoriadol a hynny yw bod ddysgu yn drawsgwricwlaidd ‘hefyd yn rhagdueddiad i’r cais ac wrth hyrwyddo gwerthoedd sylfaenol oherwydd y cysylltiadau greddfol sydd eu hangen pob tro.’ (Cross-curricular learning 3-14 oed, 2015:85)
Wrth ddod i gasgliad felly, a phwyso a mesur yr holl elfennau am bwysigrwydd o ddysgu ac addysgu trwy’r celfyddydau gweledol a chreadigol gan ddefnyddio arteffact o ddiwylliant Cymreig bydd sydd yn addas i athrawon ysbrydoli disgyblion wrth ddysgu mae modd anghrediniol i’r disgyblion datblygu mesur helaeth o wybodaeth a dealltwriaeth gyffredinol nid ond am Gymru ond hefyd am y byd sydd o’i chwmpas. Yn ogystal ag hyn mae’r potensial i gyflwyno’r tri pwrpasedd yn drawsgwricwlaidd i’r disgyblion sef y fframweithiau llythrennedd, rhifedd a chymhwysedd digidol o safon uchel. Wrth gynnwys y fframweithiau hynny o fewn thema gyffrous, hwn sydd yn mynd i baratoi’r plant gyda’r sgiliau a’r wybodaeth ar gyfer y dyfodol. Awgrymwyd mewn cyfweliad gan Ken Robinson mai bwriad ni fel athrawon dylai fod i ‘addysgu eu bodolaeth gyfan er mwyn galluogi nhw i wynebu’r dyfodol,’ ac wrth gynnwys yr holl sgiliau, gwybodaeth a’r fframweithiau byddwn yn cyflawni ein nod fel athrawon ond hefyd yn cyflawni nod Donaldsons sef i addysgu unigolion i gyrraedd y pedair diben allweddol. (Ted Talks: Do schools kill creativity, 2014)  

	· Wedi dewis arteffact a thema gynhwysfawr sy’n medru datblygu amryw o sgiliau a gwybodaeth ddeallusol y disgyblion. 
· Defnyddio amrywiaeth o theorïau a damcaniaethwyr wrth sôn am elfennau gwahanol y traethawd, 
· Wedi cynnwys cwricwlwm cenedlaethol, cwricwlwm Cymreig a sgiliau llythrennedd, rhifedd a chymhwysedd digidol yn fy ngweithgareddau, 

	
· Ymwybyddiaeth gyda’r cwricwlwm Cymreig – fanteisio ar ddefnyddio artistiaid Cymreig ar gyfer gweithgareddau'r dyfodol er mwyn ddod yn fwy ymwybodol gyda’r cwricwlwm Cymreig a’r sgiliau ychwanegol sydd ar gael i’r disgyblion.

